पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। पंजाब के उपमुख्यमंत्री सुखबीर सिंह बादल ने चौथा विश्व कप कबड्डी नवंबर 2013 में करवाने का ऐलान किया है इसमें 25 देशों के लड़के और लड़कियां भाग लेंगे। टूर्नामेंट 15 दिन चलेगा।
यहां स्पोट्र्स कांप्लेक्सों को जायजा लेने के लिए बुलाई गई मीटिंग में सुखबीर ने कहा, कबड्डी कप दौरान नाडा की एंटी डोपिंग संबंधी कठोर निर्देश लागू किए जाएंगे। उन्होंने कहा कि कबड्डी को विश्व स्तरीय बनाने के लिए पंजाब को यूरोप, अफ्रीका, अमेरिका और अन्य उप महाद्वीपों की टीमों की भागेदारी की जरूरत है। पंजाब सरकार प्राचीन खेल कुश्ती को ओलंपिक में शामिल करवाने के अलावा कबड्डी को 2020 के ओलंपिक खेलों में शामिल करवाने के लिए अंतरराष्ट्रीय ओलंपिक कमेटी के पास पहले ही प्रयास कर चुकी है। खेल कैलेंडर को अंतिम रूप देते हुए बादल ने खेल विभाग के सचिव अशोक गुप्ता से कहा कि वह हॉकी इंडिया और इंटरनेशनल हॉकी फेडरेशन से सलाह करके चार राज्यों के हॉकी टूर्नामेंटों की तिथियां निर्धारित करें। अंतरराष्ट्रीय हॉकी टूर्नामेंट दौरान ही मोहाली सहित बीस अन्य हॉकी स्टेडियमों का उद्घाटन किया जाएगा।
खेलों के लिए विश्व स्तरीय बुनियादी ढांचे क ी जरूरत पर बल देते हुए बादल ने कहा कि 96 करोड़ रुपये की लागत से राज्य में 11 विश्व स्तरीय स्टेडियम पहले ही तैयार किए जा चुके हैं और 9 अन्य स्टेडियम इस दिसंबर में देश को समर्पित कर दिए जाएंगे। उन्होंने कहा कि यह सभी स्टेडियम फ्लड लाइटों वाले हैं और गांव घुद्दा और बादल के खेल स्टेडियम में प्रति स्टेडियम 5 करोड़ की लागत से सिंथेटिक ट्रैक तैयार किए गये हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn